Author: Angyal
Last saved by: agenda0

Predkladacia správa

Správa o činnosti Úradu pre verejné obstarávanie za rok 2001 sa predkladá na rokovanie vlády Slovenskej republiky na základe uznesenia vlády Slovenskej republiky č. 228 zo dňa 7. marca 2001.
Obsahom materiálu je informácia o činnosti úradu, ako aj informácia o uplatňovaní zákona č. 263/1999 Z. z. o verejnom obstarávaní a o zmene a doplnení niektorých zákonov za predchádzajúci rok. Súčasne správa poukazuje aj na problémy pri uplatňovaní pravidiel verejného obstarávania, ktoré sa vyskytujú v obstarávateľskej obci a v podnikateľskej sfére.
Výsledky aplikácie zákona sa zisťujú zo štatistických hlásení predkladaných obstarávateľmi za predchádzajúci kalendárny rok. Vzhľadom na termíny ich spracovania budú v súlade s predmetným uznesením predložené na rokovanie vlády Slovenskej republiky do 31. mája 2002.
Predložený materiál má informačný charakter, a preto nebol predložený na medzirezortné pripomienkové konanie.
Tento materiál môže byť zverejnený v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií). Úrad zverejní túto informáciu na svojej internetovej stránke.